237 
I Løbet af de sidste Decennier er der blevet offenlig- 
gjort ikke faa grundige Undersøgelser, hvorved den morpho- 
logiske Betydning af en Række indtil da omstridte rodlignende 
Organer er bleven opklaret. Disse Undersøgelser have, som 
rimeligt er, fortrinsviis havt til Gjenstand de af de al- 
mindeligst forekommende europæiske Planter, som frembøde 
eiendommelige morphologiske Forhold, og der er ved dem 
vundet et betydeligt positivt Udbytte saavel for den beskri- 
vende Botanik som for den sammenlignende Morphologi. Men 
Materialet er endnu langtfra udtømt; ved at gjennemblade en 
hvilkensomhelst europæisk Flora vil man træffe paa mang- 
foldige Planter, der siges at være forsynede med under- 
jordiske Knolde, uden at disses morphologiske Værdi nær- 
mere angives, eller, naar der er nogen nærmere Be- 
stemmelse, beskrives de paagjældende Organer som Rødder, 
en Bestemmelse, der imidlertid hos de fleste Forfattere er 
^ intetsigende eller kun har reent terminologisk Værd, da den 
som oftest kun hidrører fra en magelig Bibeholdelse af den 
ældre Tids Opfattelse af alle Plantens underjordiske Dele 
som Rodorganer. I mange Tilfælde behøver man kun at 
undersøge de paagjældende Planter i udviklet Tilstand for at 
komme til en rigtig Erkjendelse af deres morphologiske Byg- 
ning'); i andre Tilfælde maa man derimod forfølge Ud- 
viklingshistorien fra det første Stadium af, fordi de udviklede 
Organer ikke frembyde sikkre Holdepunkter for Bestemmelsen. 
Dette gjælder saaledes om Knoldene hos flere Arter af Slægten 
Umbilicus DC, med hvis Tydning vi i det Følgende skulle 
beskjæftige os. 
' ) Blandt de Planter, som jeg har havt Leilighed til at undersøge 
i denne Henseende, skal jeg" her exempelviis nævne to syd- 
europæiske Arter, hvis underjordiske Knolde hos alle Forfattere 
karakteriseres som »radices tuberosæ«, skjøndt der kun behoves 
en overfladisk Undersøgelse for at see, at denne Betegnelse i 
det ene Tilfælde er ganske urigtig, i det andet Tilfælde ial- 
fald mindre nøiagtig. Den ene er Crepis bullosa Cass., hvis 
underjordiske Parti væsentligt er overensstemmende med Kar- 
toflens, skjøndt modificeret paa en eiendommelig Maade; den 
anden er Thrincia tuberosa DC. , der i det Hele frembyder 
samme Bygning som Ficaria og mange Orchideer. 
